CELEX: 32014R1255
Language: ro
Date: 2014-07-17 00:00:00
Title: Regulamentul delegat (UE) nr. 1255/2014 al Comisiei din 17 iulie 2014 de completare a Regulamentului (UE) nr. 223/2014 al Parlamentului European și al Consiliului privind Fondul de ajutor european destinat celor mai defavorizate persoane, prin stabilirea conținutului rapoartelor anuale și finale de punere în aplicare, inclusiv a listei indicatorilor comuni

25.11.2014   
               
               
                  RO
               
               
                  Jurnalul Oficial al Uniunii Europene
               
               
                  L 337/46
               
            
         REGULAMENTUL DELEGAT (UE) NR. 1255/2014 AL COMISIEI
         din 17 iulie 2014
         de completare a Regulamentului (UE) nr. 223/2014 al Parlamentului European și al Consiliului privind Fondul de ajutor european destinat celor mai defavorizate persoane, prin stabilirea conținutului rapoartelor anuale și finale de punere în aplicare, inclusiv a listei indicatorilor comuni
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (1), în special articolul 13 alineatul (6),
         întrucât:
         
                     (1)
                  
                  
                     Regulamentul (UE) nr. 223/2014 invită Comisia să adopte acte delegate care să completeze elementele sale neesențiale cu privire la Fondul de ajutor european pentru cele mai defavorizate persoane (FEAD).
                  
               
                     (2)
                  
                  
                     Regulamentul (UE) nr. 223/2014 invită statele membre să prezinte Comisiei rapoarte anuale și finale conținând informații cu privire la punerea în aplicare a programelor operaționale (PO), inclusiv date referitoare la indicatorii comuni și, după caz, la indicatorii specifici programelor.
                  
               
                     (3)
                  
                  
                     În scopul de a garanta o monitorizare adecvată a punerii în aplicare a programelor operaționale și a contribuției lor la obiectivele specifice ale FEAD, ar trebui stabilite dispoziții privind conținutul rapoartelor anuale și finale de punere în aplicare, precum și privind lista indicatorilor comuni care trebuie să fie notificați.
                  
               
                     (4)
                  
                  
                     Cerințele stabilite în prezentul regulament ar trebui să fie limitate la strictul necesar, ținând seama de dispozițiile stabilite în Regulamentul (UE) nr. 223/2014 și în legislația aplicabilă a Uniunii privind protecția persoanelor fizice în ceea ce privește prelucrarea datelor cu caracter personal și libera circulație a acestor date, în special în Directiva 95/46/CE a Parlamentului European și a Consiliului (2).
                  
               
                     (5)
                  
                  
                     Pentru a ține cont de natura diferită a operațiunilor sprijinite de PO I și PO II și în conformitate cu diferitele dispoziții care se aplică în cazul fiecărui program operațional, astfel cum se prevede în Regulamentul (UE) nr. 223/2014, ar trebui să se aplice cerințe diferite în ceea ce privește conținutul rapoartelor anuale și finale de punere în aplicare, precum și în ceea ce privește lista indicatorilor comuni care ar trebui notificați pentru fiecare PO. Pentru a ține cont de necesitățile specifice de protecție a demnității persoanelor sprijinite de FEAD și în vederea reducerii sarcinii administrative pentru beneficiari la minimul necesar, în conformitate cu cerințele stabilite în Regulamentul (UE) nr. 223/2014, valorile anumitor indicatori ar trebui să fie determinate pe baza unei estimări în cunoștință de cauză a organizațiilor partenere, mai degrabă decât pe baza informațiilor furnizate de către destinatarii finali.
                     Pentru a se asigura aplicarea cu promptitudine a măsurilor prevăzute în prezentul regulament, acesta intră în vigoare în ziua următoare datei publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Obiect
            Prezentul regulament stabilește dispoziții care completează Regulamentul (UE) nr. 223/2014 în ceea ce privește conținutul rapoartelor anuale și finale de punere în aplicare, inclusiv în ceea ce privește lista indicatorilor comuni.
         
         
            Articolul 2
            Conținutul rapoartelor anuale și finale de punere în aplicare și lista indicatorilor
            [articolul 13 alineatul (6) din Regulamentul (UE) nr. 223/2014]
            
               (1)   Rapoartele anuale și finale de punere în aplicare cuprind următoarele elemente:
               
                           (a)
                        
                        
                           informații privind punerea în aplicare a programului prin raportarea la indicatorii comuni pentru operațiunile parțial sau complet finalizate;
                        
                     
                           (b)
                        
                        
                           informații și o evaluare referitoare la acțiunile care țin cont de principiile enunțate la articolul 5 alineatul (6), la articolul 5 alineatul (11) și, după caz, la articolul 5 alineatul (13) din Regulamentul (UE) nr. 223/2014.
                        
                     În plus față de informațiile menționate la primul paragraf, rapoartele anuale și finale de punere în aplicare privind PO II furnizează informații privind datele referitoare la indicatorii specifici programelor și la valorile-țintă cuantificate și privind evoluția indicatorilor de rezultat, precum și informații și o evaluare referitoare la progresele realizate în ceea ce privește atingerea obiectivelor specifice ale programului operațional.
            
            
               (2)   Indicatorii menționați la alineatul (1) litera (a) sunt enumerați în anexă.
            
            
               (3)   În plus față de informațiile menționate la alineatul (1), raportul final de punere în aplicare și, în 2017 și în 2022, raportul anual de punere în aplicare prezintă informații și o evaluare privind contribuția la realizarea obiectivelor specifice și globale ale FEAD, astfel cum sunt menționate la articolul 3 din Regulamentul (UE) nr. 223/2014.
            
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 iulie 2014.
            
               
                  Pentru Comisie
               
               
                  Președintele
               
               José Manuel BARROSO
            
         
         
            (1)  JO L 72, 12.3.2014, p. 1.
         
            (2)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).
      
      
         
            ANEXĂ
            INDICATORI COMUNI PENTRU PO I ȘI PO II
            
               Indicatori de resurse
            
            
                        1.
                     
                     
                        Valoarea totală a cheltuielilor publice eligibile aprobată în documentele care stabilesc condițiile aplicabile sprijinului pentru operațiuni
                     
                  
                        2.
                     
                     
                        Valoarea totală a cheltuielilor publice eligibile suportate de beneficiari și plătite în cadrul punerii în aplicare a operațiunilor
                        Printre aceste cheltuieli, după caz:
                        
                                    (a)
                                 
                                 
                                    valoarea totală a cheltuielilor publice eligibile suportate de beneficiari și plătite în cadrul punerii în aplicare a operațiunilor legate de furnizarea de sprijin alimentar
                                 
                              
                                    (b)
                                 
                                 
                                    valoarea totală a cheltuielilor publice eligibile suportate de beneficiari și plătite în cadrul punerii în aplicare a operațiunilor legate de furnizarea de asistență materială de bază
                                 
                              
                  
                        3.
                     
                     
                        Valoarea totală a cheltuielilor publice eligibile declarate Comisiei
                     
                  Aceste date sunt exprimate în euro.
            INDICATORI COMUNI PENTRU PO I
            
               Indicatori de realizare privind sprijinul alimentar distribuit (1)
            
            
                        4.
                     
                     
                        Cantitatea de fructe și legume
                     
                  
                        5.
                     
                     
                        Cantitatea de carne, ouă, pește și fructe de mare
                     
                  
                        6.
                     
                     
                        Cantitatea de făină, pâine, cartofi, orez și alte produse din amidon
                     
                  
                        7.
                     
                     
                        Cantitatea de zahăr
                     
                  
                        8.
                     
                     
                        Cantitatea de produse lactate
                     
                  
                        9.
                     
                     
                        Cantitatea de grăsimi, uleiuri
                     
                  
                        10.
                     
                     
                        Cantitatea de mâncăruri preparate și alte produse alimentare (care nu intră în categoriile menționate anterior)
                     
                  
                        11.
                     
                     
                        Cantitatea totală de sprijin alimentar distribuit,
                        din care:
                        
                                    (a)
                                 
                                 
                                    proporția produselor alimentare pentru care doar transportul, distribuția și depozitarea au fost plătite de către PO (în %)
                                 
                              
                                    (b)
                                 
                                 
                                    proporția produselor alimentare cofinanțate de FEAD în volumul total al produselor alimentare distribuite de organizațiile partenere (în %) (2)
                                    
                                 
                              
                  
                        12.
                     
                     
                        Numărul total de mese distribuite, finanțate parțial sau complet de către PO (3)
                        
                     
                  
                        13.
                     
                     
                        Numărul total de pachete de produse alimentare distribuite, finanțate parțial sau complet de către PO (4)
                        
                     
                  
               Indicatorii de rezultat privind sprijinul alimentar distribuit (5)
            
            
                     
                        14.
                     
                     
                        Numărul total de persoane care beneficiază de sprijin alimentar,
                        din care:
                        
                                    (a)
                                 
                                 
                                    numărul de copii cu vârsta de 15 ani sau mai mică
                                 
                              
                                    (b)
                                 
                                 
                                    numărul de persoane cu vârsta de 65 ani sau mai mare
                                 
                              
                                    (c)
                                 
                                 
                                    numărul de femei
                                 
                              
                                    (d)
                                 
                                 
                                    numărul de migranți, participanți de origine străină, minorități (inclusiv comunități marginalizate, cum ar fi romii)
                                 
                              
                                    (e)
                                 
                                 
                                    numărul de persoane cu handicap
                                 
                              
                                    (f)
                                 
                                 
                                    numărul de persoane fără adăpost
                                 
                              
                  
               Indicatori de realizare referitori la asistența materială de bază distribuită
            
            
                        15.
                     
                     
                        Valoarea monetară totală a bunurilor distribuite,
                        din care:
                        
                                    (a)
                                 
                                 
                                    valoarea monetară totală a bunurilor destinate copiilor
                                 
                              
                                    (b)
                                 
                                 
                                    valoarea monetară totală a bunurilor destinate persoanelor fără adăpost
                                 
                              
                                    (c)
                                 
                                 
                                    valoarea monetară totală a bunurilor destinate altor grupuri țintă
                                 
                              
                  
                        16.
                     
                     
                        Lista celor mai relevante categorii de bunuri distribuite copiilor (6)
                        
                        
                                    (a)
                                 
                                 
                                    trusouri
                                 
                              
                                    (b)
                                 
                                 
                                    ghiozdane
                                 
                              
                                    (c)
                                 
                                 
                                    articole de papetărie, caiete, stilouri, articole pentru pictură și alte articole necesare în școli (nevestimentare)
                                 
                              
                                    (d)
                                 
                                 
                                    echipamente sportive (încălțăminte de sport, body-uri, costume de baie…)
                                 
                              
                                    (e)
                                 
                                 
                                    îmbrăcăminte (haine de iarnă, articole de încălțăminte, uniforme școlare…)
                                 
                              
                                    (f)
                                 
                                 
                                    altă categorie — a se preciza
                                 
                              
                  
                        17.
                     
                     
                        Lista celor mai relevante categorii de bunuri distribuite persoanelor fără adăpost (6)
                        
                        
                                    (a)
                                 
                                 
                                    saci de dormit/pături
                                 
                              
                                    (b)
                                 
                                 
                                    articole de bucătărie (cratițe, tigăi, tacâmuri…)
                                 
                              
                                    (c)
                                 
                                 
                                    îmbrăcăminte (haine de iarnă, articole de încălțăminte …)
                                 
                              
                                    (d)
                                 
                                 
                                    lenjerie de casă (prosoape, lenjerie de pat)
                                 
                              
                                    (e)
                                 
                                 
                                    articole de igienă (truse de prim ajutor, săpunuri, periuțe de dinți, aparate de ras de unică folosință…)
                                 
                              
                                    (f)
                                 
                                 
                                    altă categorie — a se preciza
                                 
                              
                  
                        18.
                     
                     
                        Lista celor mai relevante categorii de bunuri distribuite altor grupuri-țintă (6)
                        
                        
                                    (a)
                                 
                                 
                                    categorii de precizat
                                 
                              
                  
               Indicatori de rezultat referitori la asistența materială de bază distribuită (5)
            
            
                     
                        19.
                     
                     
                        Numărul total de persoane care beneficiază de asistență materială de bază,
                        din care:
                        
                                    (a)
                                 
                                 
                                    numărul de copii cu vârsta de 15 ani sau mai mică
                                 
                              
                                    (b)
                                 
                                 
                                    numărul de persoane cu vârsta de 65 ani sau mai mare
                                 
                              
                                    (c)
                                 
                                 
                                    numărul de femei
                                 
                              
                                    (d)
                                 
                                 
                                    numărul de migranți, participanți de origine străină, minorități (inclusiv comunități marginalizate, cum ar fi romii)
                                 
                              
                                    (e)
                                 
                                 
                                    numărul de persoane cu handicap
                                 
                              
                                    (f)
                                 
                                 
                                    numărul de persoane fără adăpost
                                 
                              
                  INDICATORI COMUNI PENTRU PO II
            
               Indicatori de realizare referitori la asistența pentru incluziune socială
            
            
                     
                        20
                     
                     
                        Numărul total de persoane care beneficiază de asistență pentru incluziune socială,
                        din care:
                        
                                    (a)
                                 
                                 
                                    numărul de copii cu vârsta de 15 ani sau mai mică
                                 
                              
                                    (b)
                                 
                                 
                                    numărul de persoane cu vârsta de 65 ani sau mai mare
                                 
                              
                                    (c)
                                 
                                 
                                    numărul de femei
                                 
                              
                                    (d)
                                 
                                 
                                    numărul de migranți, participanți de origine străină, minorități (inclusiv comunități marginalizate, cum ar fi romii)
                                 
                              
                                    (e)
                                 
                                 
                                    numărul de persoane cu handicap
                                 
                              
                                    (f)
                                 
                                 
                                    numărul de persoane fără adăpost
                                 
                              
                  Aceste date referitoare la PO II sunt date cu caracter personal, conform articolului 7 din Directiva 95/46/CE. Prelucrarea lor este necesară în vederea îndeplinirii unei obligații legale care îi revine operatorului [articolul 7 litera (c) din Directiva 95/46/CE]. Pentru definiția operatorului, a se vedea articolul 2 din Directiva 95/46/CE.
            
               (1)  Indicatorii 4-11 includ orice formă sub care se prezintă aceste produse (de exemplu, produse alimentare în stare proaspătă, congelată și în conservă) și ar trebui să fie exprimați în tone.
            
               (2)  Valorile acestui indicator se stabilesc pe baza unei estimări în cunoștință de cauză a organizațiilor partenere.
            
               (3)  Definiția a ceea ce trebuie înțeles prin termenul „masă” poate fi furnizată la nivelul organizației partenere/operațiunii/autorității de management. Valorile acestui indicator se stabilesc pe baza unei evaluări efectuate de organizațiile partenere.
            
               (4)  Definiția a ceea ce trebuie înțeles prin termenul „pachet de produse alimentare” poate fi furnizată la nivelul organizației partenere/operațiunii/autorității de management. Dimensiunea și conținutul pachetelor nu trebuie să fie uniformizate. Valorile acestui indicator se stabilesc pe baza unei evaluări efectuate de organizațiile partenere.
            
               (5)  Valorile acestor indicatori se stabilesc pe baza unei estimări în cunoștință de cauză a organizațiilor partenere. Nu este nici prevăzut și nici necesar ca ele să se bazeze pe informații furnizate de către destinatarii finali.
            
               (6)  Lista include toate categoriile relevante care acoperă cel puțin 75 % din bunurile distribuite.